ਨਵਾਏ ਵਕਤ

ਨਵਾਏ ਵਕਤ (     ,   ' ਸਮੇਂ ਦੀ ਆਵਾਜ਼ ' ) ਪਾਕਿਸਤਾਨ ਦਾ ਉਰਦੂ ਅਖਬਾਰ ਹੈ ਜੋ ਇਸ ਸਮੇਂ ਮਜੀਦ ਨਿਜ਼ਾਮੀ ਟਰੱਸਟ ਦੀ ਮਲਕੀਅਤ ਹੈ। ਇਹ 23 ਮਾਰਚ, 1940 ਨੂੰ ਹਮੀਦ ਨਿਜ਼ਾਮੀ (3 ਅਕਤੂਬਰ 1915-22 ਫਰਵਰੀ 1962) ਦੀ ਅਗਵਾਈ ਹੇਠ ਸ਼ੁਰੂ ਕੀਤਾ ਗਿਆ ਸੀ। ਹਮੀਦ ਨਿਜ਼ਾਮੀ ਇਸ ਅਖਬਾਰ ਦਾ ਸੰਸਥਾਪਕ ਸੀ। Hameed Nizami, the founder of Nawa-i-Waqt newspaper on Dawn newspaper Published 27 July 2014, Retrieved 5 April 2018 ਉਸਦਾ ਛੋਟਾ ਭਰਾ ਮਜੀਦ ਨਿਜ਼ਾਮੀ (3 ਅਪ੍ਰੈਲ 1928 - 26 ਜੁਲਾਈ 2014) ਨਵਾ-ਏ-ਵਕਤ ਸਮੂਹ ਦੇ ਪ੍ਰਕਾਸ਼ਨ ਦੇ ਮੁੱਖ ਸੰਪਾਦਕ ਅਤੇ ਪ੍ਰਕਾਸ਼ਕ ਆਪਣੀ  ਮੌਤ ਤਕ 2014 ਤਕ ਰਿਹਾ। ਅਤੇ ਫਿਰ ਇਹ ਸਮੂਹ ਮਜੀਦ ਨਿਜ਼ਾਮੀ ਟਰੱਸਟ ਦੀ ਜਾਇਦਾਦ ਬਣ ਗਿਆ ਜੋ ਖੁਦ ਮਜੀਦ ਨਿਜ਼ਾਮੀ ਦੁਆਰਾ ਆਪਣੇ ਜੀਵਨ ਕਾਲ ਵਿਚ ਬਣਾਇਆ ਗਿਆ ਸੀ। Profile of Majid Nizami on journalismpakistan.com website  Retrieved 5 April 2018 ਇਹ ਦੇਸ਼ ਦਾ ਸਭ ਤੋਂ ਪ੍ਰਭਾਵਸ਼ਾਲੀ ਅਖਬਾਰ ਹੈ। ਚੰਗੀ ਤਰ੍ਹਾਂ ਸਥਾਪਤ ਕੇਂਦਰੀ-ਸੱਜੇ ਪੱਖੀ ਅਤੇ ਰਾਸ਼ਟਰਵਾਦੀ ਵਿਚਾਰਧਾਰਾ ਦੇ ਨਾਲ, ਪਾਕਿਸਤਾਨ ਦੀ ਵਿਚਾਰਧਾਰਾ ਦਾ ਸਰਪ੍ਰਸਤ ਹੋਣ ਦੇ ਨਾਤੇ, ਪਾਕਿਸਤਾਨ ਦੇ ਮੀਡੀਆ ਵਿਚ ਇਸ ਦੀ ਇਕ ਵਿਸ਼ੇਸ਼ ਸਥਿਤੀ ਹੈ।ਵਰਤਮਾਨ ਵਿੱਚ, ਇਹ ਪਾਕਿਸਤਾਨ ਦੇ ਚਾਰ ਚੋਟੀ ਦੇ ਪ੍ਰਭਾਵਸ਼ਾਲੀ ਉਰਦੂ ਅਖਬਾਰਾਂ ਵਿੱਚੋਂ ਇੱਕ ਹੈ। ਸਾਲ 2016 ਵਿੱਚ, ਰਮੀਜ਼ਾ (ਮਜੀਦ ਨਿਜ਼ਾਮੀ ਦੀ ਗੋਦ ਲਈ ਗਈ ਧੀ) ਅਤੇ ਮੀਆਂ ਆਰਿਫ਼ ਅਤੇ ਗ਼ਜ਼ਲਾ ਆਰਿਫ਼ ਦੀ ਅਸਲ ਧੀ ਨੂੰ ਮਜੀਦ ਨਿਜ਼ਾਮੀ ਟਰੱਸਟ ਦੇ ਟਰੱਸਟੀਆਂ ਦੁਆਰਾ ਨਵਾ-ਏ-ਵਕਤ ਗਰੁੱਪ ਆਫ਼ ਪਬਲੀਕੇਸ਼ਨਜ ਦਾ ਪ੍ਰਬੰਧਕ ਨਿਰਦੇਸ਼ਕ ਚੁਣਿਆ ਗਿਆ ਅਤੇ ਇਸੇ ਸਮੇਂ ਉਸ ਨੂੰ ਆਲ ਪਾਕਿਸਤਾਨ ਅਖਬਾਰਾਂ ਸੁਸਾਇਟੀ (ਏਪੀਐਨਐਸ) ਦੀ ਸੀਨੀਅਰ ਮੀਤ ਪ੍ਰਧਾਨ ਵੀ ਚੁਣਿਆ ਗਿਆ। Rameeza elected as Senior Vice President of All Pakistan Newspapers Society Published 31 March 2016, Retrieved 5 April 2018 

 ਇਤਿਹਾਸ 
ਮਜੀਦ ਨਿਜ਼ਾਮੀ ਟਰੱਸਟ ਦੁਆਰਾ ਨਵਾ-ਏ-ਵਕਤ ਪਹਿਲੀ ਵਾਰ ਪੰਦਰਾਂ ਦਿਨੀਂ ਦੀ 23 ਮਾਰਚ, 1940 ਨੂੰ ਸਾਹਮਣੇ ਆਇਆ। ਇਸ ਨੇ ਆਲ ਇੰਡੀਆ ਮੁਸਲਿਮ ਲੀਗ ਦਾ ਜੋਸ਼ ਨਾਲ ਸਮਰਥਨ ਕੀਤਾ। ਉਹਨਾਂ ਦਿਨਾਂ ਵਿਚ ਇਹ ਅਮਰੀਕੀ ਸਮਰਥਕ ਸੀ ਅਤੇ ਕਮਿਊਨਿਸਟ ਵਿਰੋਧੀ। ਇਸ ਦੇ ਸੰਪਾਦਕ ਸਨ ਇਸਲਾਮੀਆ ਕਾਲਜ ਦਾ ਵਿਦਿਆਰਥੀ ਆਫਕ ਹੁਸੈਨ ਜੌਹਰ ਅਤੇ ਕਿੰਗ ਐਡਵਰਡ ਮੈਡੀਕਲ ਯੂਨੀਵਰਸਿਟੀ ਦਾ ਵਿਦਿਆਰਥੀ ਸ਼ੱਬਰ ਹਸਨ। ਉਹ ਇੱਕ ਰਾਸ਼ਟਰਵਾਦੀ ਮੈਗਜ਼ੀਨ ਅਲੀਗੜ  ਓਪੀਨੀਅਨ ਤੋਂ ਪ੍ਰਭਾਵਿਤ ਹੋਏ, ਜਿਸਦੀ ਸ਼ੁਰੂਆਤ ਸਈਦ ਸਿਬਤੇ ਹਸਨ, ਖਵਾਜਾ ਅਹਿਮਦ ਅੱਬਾਸ ਅਤੇ ਡਾ.ਅਸ਼ਰਫ ਨੇ ਕੀਤੀ ਜੋ ਡਾ ਸ਼ੱਬਰ ਹਸਨ ਦੇ ਨਜ਼ਦੀਕੀ ਦੋਸਤ ਸਨ। 15 ਦਸੰਬਰ, 1942 ਨੂੰ ਪੰਦਰਵਾੜੇ ਨੂੰ ਇੱਕ ਹਫਤਾਵਾਰੀ ਅਤੇ ਅਖੀਰ ਵਿੱਚ 19 ਜੁਲਾਈ 1944 ਨੂੰ ਇੱਕ ਰੋਜ਼ਾਨਾ ਅਖ਼ਬਾਰ ਵਿੱਚ ਬਦਲ ਦਿੱਤਾ ਗਿਆ। 

ਇਸ ਸਮੂਹ ਦੇ ਕੋਲ ਮਜੀਦ ਨਿਜ਼ਾਮੀ ਟਰੱਸਟ ਦੀ ਮਲਕੀਅਤ ਹੈ ਜਿਸ ਦੇ ਕਈ ਪ੍ਰਕਾਸ਼ਨ ਹਨ ਜਿਨ੍ਹਾਂ ਵਿਚ ਉਰਦੂ ਵਿਚ ਪ੍ਰਮੁੱਖ ਨਵਾ-ਏ-ਵਕਤ ਅਖਬਾਰ ਅਤੇ ਅੰਗ੍ਰੇਜ਼ੀ ਵਿਚ ਦਿ ਨੇਸ਼ਨ  ਅਖਬਾਰ, ਨਿਦਾ-ਏ-ਮਿਲਤ, ਇਕ ਪਰਿਵਾਰਕ ਮੈਗਜ਼ੀਨ ਅਤੇ ਬਾਲ ਮੈਗਜ਼ੀਨ ਫੂਲ ਸ਼ਾਮਲ ਹਨ । 

ਇਸ ਅਖਬਾਰ ਨੇ ਪਾਕਿਸਤਾਨ ਦੀ ਸਿਰਜਣਾ ਲਈ ਪਾਕਿਸਤਾਨ ਅੰਦੋਲਨ ਦਾ ਸਮਰਥਨ ਕੀਤਾ ਸੀ।                 

 ਮਜੀਦ ਨਿਜ਼ਾਮੀ ਟਰੱਸਟ ਦੁਆਰਾ ਨਵਾ-ਏ-ਵਕਤ ਸਮੂਹ ਦੇ ਹੋਰ ਪ੍ਰਕਾਸ਼ਨ 
ਇਸ ਕੰਪਨੀ ਦੁਆਰਾ ਪ੍ਰਕਾਸ਼ਤ ਰਸਾਲੇ ਅਤੇ ਅਖਬਾਰਾਂ ਹਨ: 

 ਫੂਲ - ਉਰਦੂ ਭਾਸ਼ਾ ਵਿੱਚ ਬੱਚਿਆਂ ਲਈ ਮਾਸਿਕ ਰਸਾਲਾ 
 ਪਰਿਵਾਰਕ ਮੈਗਜ਼ੀਨ - ਉਰਦੂ ਭਾਸ਼ਾ ਵਿਚ ਔਰਤਾਂ ਲਈ ਹਫਤਾਵਾਰੀ ਮੈਗਜ਼ੀਨ। Profile of 'Family Magazine' on epapers.pk website  Retrieved 5 April 2018 
 ਨਿਦਾ-ਏ-ਮਿਲਤ - ਉਰਦੂ ਭਾਸ਼ਾ ਵਿਚ ਇਕ ਹਫਤਾਵਾਰੀ ਰਸਾਲਾ 
 ਦਿ ਨੇਸ਼ਨ - ਲਾਹੌਰ, ਪਾਕਿਸਤਾਨ ਦਾ ਇਕ ਰੋਜ਼ਾਨਾ ਅੰਗਰੇਜ਼ੀ ਅਖ਼ਬਾਰ Homepage of 'The Nation' daily newspaper Retrieved 5 April 2018 

 ਇਹ ਵੀ ਵੇਖੋ 

 ਵਕਤ ਨਿਉਜ਼ ਟੀਵੀ ਚੈਨਲ 
 ਪਾਕਿਸਤਾਨ ਵਿੱਚ ਨਿਉਜ਼ ਚੈਨਲਾਂ ਦੀ ਸੂਚੀ 

ਹਵਾਲੇ

ਸ਼੍ਰੇਣੀ:ਪਾਕਿਸਤਾਨ ਦੇ ਉਰਦੂ ਅਖ਼ਬਾਰ
ਸ਼੍ਰੇਣੀ:ਬਰਤਾਨਵੀ ਭਾਰਤ ਦੇ ਅਖ਼ਬਾਰ